DOLOŽKA PREDNOSTI
medzinárodnej zmluvy pred zákonmi
(čl. 7 ods. 5 ústavy)

1.	Gestor zmluvy: Ministerstvo vnútra Slovenskej republiky

2.	Názov zmluvy: Zmluva medzi Slovenskou republikou a Brazílskou federatívnou republikou o čiastočnom zrušení vízovej povinnosti

3.	Účel a predmet zmluvy a jeho úprava v legislatíve Slovenskej republiky: Účelom zmluvy je uľahčiť vstup občanom jedného štátu na územie druhého štátu. Zmluva vo svojich ustanoveniach upravuje podmienky, za ktorých môžu bez víz občania jednej zmluvnej strany, ktorí sú držiteľmi platných cestovných pasov, vstupovať na územie druhej zmluvnej strany a zdržiavať sa na ňom. Predmet zmluvy je v legislatíve Slovenskej republiky upravený v zákone č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov.

4.	Priama úprava práv alebo povinností fyzických osôb alebo právnických osôb: Zmluva priamo upravuje práva alebo povinnosti fyzických osôb alebo právnických osôb v článkoch 1, 2, 3, 4.

5.	Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky): Zmluva medzi Slovenskou republikou a Brazílskou federatívnou republikou o čiastočnom zrušení vízovej povinnosti je bilaterálnou medzinárodnou zmluvou prezidentskej povahy, ktorá upravuje ľudské práva a základné slobody a ktorá priamo zakladá práva alebo povinnosti fyzických osôb alebo právnických osôb, preto sa na jej platnosť pred ratifikáciou vyžaduje súhlas Národnej rady Slovenskej republiky.

6.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi): Zmluva medzi Slovenskou republikou a Brazílskou federatívnou republikou o čiastočnom zrušení vízovej povinnosti upravuje ľudské práva a základné slobody, na jej vykonanie nie je potrebný zákon a priamo zakladá práva alebo povinnosti fyzických osôb alebo právnických osôb. Po ratifikácii a vyhlásení spôsobom ustanoveným zákonom má prednosť pred zákonmi.

7.	Dopady prijatia medzinárodnej zmluvy, ktorá má prednosť pred zákonmi, na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity):. Zmluva sa týka zákona č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov (§ 3, 6). Na vykonávanie tejto zmluvy nie je potrebné meniť ani prijať žiadny predpis.